钦定古今图书集成/理学汇编/文学典/第141卷 > 《蔡邕独断》 > 《制书》
## 钦定古今图书集成/理学汇编/文学典/第141卷 > 《蔡邕独断》 > 《制书》

《制书》，帝者制度之命也。其文曰《制诏》，三公、赦令、赎令
之属是也。刺史、太守相劾奏申下土迁书，文亦如之。
其征为九卿。若迁京师近官，则言官具言姓名。其免
若得罪无姓。凡制书有印，使符下远近皆玺封。尚书
令印重封，唯赦令、赎令召三公诣朝堂受制书，司徒
印封露布下州郡。